I en enstemmig dom fra Asker og Bærum tingrett blir et tidligere gjengmedlem også frikjent for å ha tatt på seg oppdraget med å skaffe torpedoene til det aktuelle anslaget, skriver Nettavisen.

– Vi er fornøyd med at retten etter en grundig vurdering av saken har kommet til at det verken er grunnlag for straff eller erstatning, sier Vidar Lind Iversen, forsvarer til det tidligere gjengmedlemmet, til Nettavisen.

Det var et eldre par på Vollen i Asker som sent 17. juni 2012 opplevde at to maskerte menn slo seg helt inn på soverommet deres med en slegge. Mannen i huset hadde et våpen liggende og truet inntrengerne så de forsvant.

Ingen forsto hvorfor noen skulle true dem, før tanken om at det kanskje var naboen, som satt som fagkyndig meddommer i en sak mot Tromsdal og to andre i Oslo tingrett, som kunne ha vært målet.

Tromsdal har nektet skyld og setter hele saken i sammenheng med at han i 2014 valgte å tilstå alt i en omfattende bedragerisak som hadde versert for retten i årevis. Han ble dømt i Oslo tingrett i 2015.

Artikkelen fortsetter under annonsen

Aktor ville opprinnelig ha tolv års fengsel for Tromsdal. Dette inkluderte dommen på 5,5 år som Tromsdal har begynt å sone.(Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.